钦定古今图书集成/明伦汇编/闺媛典/第122卷 > 哈剌不花妻脱脱尼雍吉剌氏〈王氏附〉
## 钦定古今图书集成/明伦汇编/闺媛典/第122卷 > 哈剌不花妻脱脱尼雍吉剌氏〈王氏附〉

按《元史列女传》：“脱脱尼，雍吉剌氏，有色，善女工。年二
十六，夫哈剌不花卒。前妻有二子，皆壮无妇，欲以本
俗制收继之，脱脱尼以死自誓，二子复百计求遂，脱
脱尼恚且骂曰：‘汝禽兽行，欲妻母耶？若死，何面目见
汝父地下’！二子惭惧谢罪，乃析业而居。三十年，以贞
操闻。王氏，成都李世安妻也。年十九，世安卒，夫弟世”
显欲收继之，王氏不从，引刀断发，复自割其耳，创甚。
亲戚惊叹，为医疗，百日乃愈。状上，并旌之。